section_heading: Radnja
paragraph_text: Te iste večeri, sin Jerry govori "Majci" (Helen Mirren) da vjeruje da će se nešto užasno dogoditi vrlo uskoro na što Majka samo odmahne glavom objašnjavajući da ona vjeruje da će se dogoditi nešto dobro. Sljedećeg jutra Allie organizira zabavu za radnike imigrante prije nego što svojoj obitelji kaže da svi zajedno odlaze iz SAD-a. Uskoro se ukrcaju na brod gdje upoznaju svećenika Spellgooda (Andre Gregory), kršćanskog misionara, njegovu suprugu (Melanie Boland) i njihovu kćerku Emily (Martha Plimpton). Na brodu Emily flertuje s Charliejem. Allie i svećenik se pokušavaju sprijateljiti, unatoč tome što imaju potpuno drugačije religiozne poglede. Uskoro brod pristane u Belizeu, a svaka obitelj ode svojim putem. Allie, uz dopuštenje lokalne vlade, uspijeva kupiti malo selo imena Jeronimo u kišnim šumama pored rijeke. mini|lijevo|200px|[[River Phoenix - glumac koji u filmu Obala komaraca tumači ulogu Charlieja Foxa.]] Gospodin Haddy (Conrad Roberts) odvozi Alliea i njegovu obitelj rijekom do Jeronima. Allie upoznaje domoroce i započne graditi novu, "naprednu" civilizaciju u procesu smišljajući nove izume. Lokalci prihvaćaju Allieja i njegovu obitelj, ali njegova volja da sagradi utopijsku civilizaciju sprečava ih da rade do svog maksimuma. Jednoga dana posjećuje ih velečasni Spellgood kako bi preobratio Jeronimove građane. Allie i Spellgood se posvađaju te na kraju Allie otjera svećenika sa svog posjeta. Uskoro započinje gradnju velikog Debeljka koji će Jeronimo opskrbljivati ledom. Nakon što je završio rad na stroju, Allie začuje glasine o plemenu domorodaca koji žive u planinama i koji led nikad nisu vidjeli. Uz pomoć dvojice sinova, Allie se zaputi na putovanje prema plemenu noseći ogromnu santu leda kroz džunglu. Međutim, netom prije dolaska do plemena, led se potpuno rastopi, a Allie saznaje da su ih već posjetili misionari. Nakon što se vrati u Jeronimo saznaje da je Spellgood otišao s većinom populacije plašeći ih pričama o Božjoj biblijskoj destrukciji.